laion/Wikipedia-Exotic huggingface dataset:
עצי אשוח (סדרת סרטים)

עצי אשוח (ברוסית: Ёлки) היא סדרת סרטי קומדיה רוסיים העוסקים בסיפורים העוסקים באירועים המתרחשים לקראת כניסת השנה החדשה ומככבים בה שחקנים נודעים מהקולנוע הרוסי. הסרט הראשון בסדרה. יצא לאקרנים ב-16 בדצמבר 2010. בוים על ידי שישה במאים שונים. סיפור העלילה מתרחש ב-11 ערים שונות ברחבי רוסיה. יצא לאקרנים ב-15 בדצמבר 2011. בוים על ידי שישה במאים שונים. סיפור העלילה מתרחש ב-12 ערים שונות ברחבי רוסיה ומגולל חמישה סיפורים שונים הקשורים לערב השנה החדשה. הסרט יצא לאקרנים ב-26 בדצמבר 2013. הסרט נחשב לאחד מסרטי הקולנוע הפופולריים ביותר ברוסיה, לאחר שצפו בו 4.3 מיליון איש והרוויח יותר ממיליארד רובל רוסי. חוזר על התבנית הקודמת של מספר סיפורים שנושאם המרכזי סובב סביב ליל השנה החדשה. יצא לאקרנים ב-25 בדצמבר 2014 ושווק בישראל בשם יולקי 1914. במתכונת דומה לסרטים הקודמים, הסרט מגולל כמה סיפורים אך מתמקד למעשה באופן שבו חגגו את ליל השנה החדשה, בתקופת הצאר, בשנה הראשונה לפרוץ מלחמת העולם הראשונה ובששת החודשים הראשונים למעורבות המדינה במלחמה. הסרט מורכב משש נובלות המספרות את סיפורן של משפחות עירוניות וכפריות, עשירות ועניות בבתי אחוזה, בערים ובעיירות הקטנות של רוסיה. מהווה סרט פריקוול לסרטים האחרים בסדרה. יצא לאקרנים ב-22 בדצמבר 2016 ומורכב משבע נובלות המתרחשות בחמישה ערים שונים, על תחנת החלל הבינלאומית ועל גבי פלטפורמת הנפט פריראזלומנאיה שנמצאת בים ברנץ. מהווה סרט המשך לסרט עצי אשוח 3. שווק בישראל תחת השם יולקי 5. בשנה החדשה גיבורי הסרט ממשיכים לעשות שטויות ולקוות לנס. בוריס צריך איכשהו להחזיר את האושר המשפחתי ובשביל זה הוא מוכן לגנוב פינגווין מחברו הטוב ביותר – ז'ניה. גולשי סקי וסנובורד, שעד היום לא הצליחו להתבגר, מנהלים מרדף מטורף אחר עץ חג המולד. סבתא מניה מתחילה להשתלט על האינטרנט במטרה למצוא אהבה ישנה. פרופסור מיקטרינבורג נרגע סוף סוף, אך עכשיו הוא משתגע מקנאה. בצפון הרחוק, מהנדס הבטיחות חייב לקחת את הסיכון, ולבסוף, להצהיר על האהבה. ולפינגווין יש רק מטרה אחת: להתיישב על הביצה. יצא לאקרנים ב-21 בדצמבר 2017. מגולל את קורות גיבורי הסרטים הקודמים בערב השנה החדשה, לקראת כניסת שנת 2018. הסרט שווק בישראל תחת השם נובי יולקי מבלי לתרגם את השם והוקרן באולמות הקולנוע של גלובוס מקס החל מה-15 בינואר 2018. יצא לאקרנים ב-27 בדצמבר 2018. מגולל את קורות גיבורי הסרטים הקודמים בערב השנה החדשה, לקראת כניסת שנת 2019. שווק בישראל בשם "יולקי: הסוף", בבתי הקולנוע של גלובוס מקס וסינמה סיטי מ-27 בדצמבר 2018, במקביל להקרנתו ברוסיה. הסרט יצא לאקרנים ב־16 בדצמבר 2021 ומככבים בו פיליפ קירקורוב, אולגה בוזובה, אלכסנדר רובאק, סרגיי סבטלאקוב ואיוואן אורגנט. בשל הצלחתו הקופתית של עצי אשוח 3, הוחלט להפיק ספין אוף. יצא לאקרנים ב-29 בינואר 2015. גיבורי הסרט הם שני כלבים מהעיר סמרה, פיראט ויוקו, שהבעלים שלהם היא ילדה בשם נסטיה הנשלחת להתגורר עם סבתה בסנקט פטרבורג בעוד הכלבים נשארים בבית, בדיוק כשגנבים מנסים לפרוץ לבית. אתר האינטרנט הרשמי של עצי אשוח נובי יולקי באתר עין הדג https://youtu.be/ReteVoECH3k
סנאי אפריקני מפוספס

סנאי אפריקני מפוספס (שם מדעי: Funisciurus) המכונה גם סנאי חבל, הוא סוג סנאי משבט סנאי הקרקע הענקים. נמצא במערב ובמרכז אפריקה בלבד. סנאים אפריקאים מפוספסים היו מעורבים בהפצת אבעבועות הקופים ברפובליקה הדמוקרטית של קונגו בקרב בני האדם. בסוג תשעה מינים: Funisciurus anerythrus Funisciurus bayonii Funisciurus carruthersi Funisciurus congicus Funisciurus isabella Funisciurus lemniscatus Funisciurus leucogenys Funisciurus pyrropus Funisciurus substriatus מדיה וקבצים בנושא סנאי אפריקני מפוספס בוויקישיתוף סנאי אפריקני מפוספס, באתר ITIS (באנגלית) סנאי אפריקני מפוספס, באתר NCBI (באנגלית) סנאי אפריקני מפוספס, באתר האנציקלופדיה של החיים (באנגלית) סנאי אפריקני מפוספס, באתר GBIF (באנגלית) סנאי אפריקני מפוספס, באתר Mammal Species of the World
Santa's Coming for Us

Santa's Coming for Us (בעברית: סנטה בא אלינו) הוא סינגל שהוקלט על ידי הזמרת האוסטרלית סיה, מתוך אלבומה השמיני ואלבום הכריסמס הראשון שלה, Everyday Is Christmas. השיר יצא לאור ב-30 באוקטובר 2017, כסינגל הראשון והפותח מתוך האלבום. עם יציאתו נכנס השיר אל המקום הראשון במצעד השירים העכשוויים למבוגרים של בילבורד. את השיר כתבה סיה ביחד עם גרג קורסטין, שגם הפיק אותו. הווידאו קליפ הנלווה שצולם עבור השיר פורסם ב-22 בנובמבר 2017, וכלל בתוכו גם את הזמרת האמריקאית קריסטן בל, שגילמה בו את הדמות הראשית. האורחים שבקליפ כוללים את דקס שפרד כבעלה של קריסטן, ג'ייבי סמוב המגלם את סנטה קלאוס, סוזן לוצ'י והנרי וינקלר המגלמים את הסבים, ואת סופיה ליליס, קיילב מק'לאפלין, וויאט אולף כילדים. סרטון השיר "Santa's Coming for Us" באתר יוטיוב "Sia Chart History". Billboard. נבדק ב-2017-12-21. Santa's Coming for Us - Sia | Songs, Reviews, Credits | AllMusic, AllMusic "Kristen Bell stars in celebrity-packed Sia music video, 'Santa's Coming for Us'". EW.com (באנגלית). נבדק ב-2017-12-21. "Watch Sia's 'Santa's Coming for Us' Video With Kristen Bell, J.B. Smoove". Rolling Stone. נבדק ב-2017-12-21. Sia - Silver
גנאדי גרישין

גנאדי אלכסייביץ' גרישין (ברוסית: Геннадий Алексеевич Гришин; נולד ב-25 בנובמבר 1964 בעיר דנקוב שבמחוז ליפצק) הוא כדורגלן עבר סובייטי - רוסי, ששיחק בעמדת קשר בטורפדו מוסקבה ובהפועל חיפה. גרישין החל את קריירת הכדורגל שלו בקבוצת מטאלורג ליפצק בשנת 1982. לאחר עונה אחת עבר לקבוצת איסקרה מהעיר סמולנסק. בשנת 1986 עבר לטורפדו מוסקבה, במדיה שיחק שבע שנים במהלכן זכה עם הקבוצה בגביע ברית המועצות ובגביע הרוסי. בשנת 1993 הוא הושאל לחצי עונה לקבוצת לייפציג הגרמנית. מגרמניה הוא עבר לישראל, שיחק עונה אחת בהפועל חיפה. בשנת 1994 שב לרוסיה, לקבוצתו הקודמת - טורפדו מוסקבה. בהמשך שיחק בקבוצות שיניק ירוסלבל וטום טומסק. בשנת 2000 חתם בקבוצת קאמאז נאברז'ניה צ'לני מליגת המשנה הרוסית. בסוף אותה שנה פרש ממשחק פעיל. גביע ברית המועצות: 1986 הגביע הרוסי : 1993 גנאדי גרישין, באתר Transfermarkt גנאדי גרישין, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גנאדי גרישין".
עונת 1934/1935 בליגת ארץ ישראל בכדורגל

עונת 1934/1935 בליגת ארץ ישראל בכדורגל (כונתה גם ליגה א') הייתה העונה השלישית של הליגה הבכירה בכדורגל בארץ ישראל במהלך תקופת המנדט. הליגה הייתה הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב. העונה החלה ב-22 בדצמבר 1934 והסתיימה ב-9 במרץ 1935. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים. במהלך העונה נתגלעו מחלוקות בין מרכזי "הפועל" ו"מכבי" מה שגרם להפסקת הליגה באמצע העונה. ההתאחדות אומנם הכריזה על הפסקת משחקי הליגה ועונה ללא אלופה, אך מרכז "הפועל" הכריז על קבוצתו בתור אלופת העונה כיוון שהובילה את הטבלה בהפרש ניכר מהשאר. העונה הסדירה הופסקה כאשר קבוצת הפועל תל אביב הייתה במקום הראשון ועל כן הוכרזה כאלופה השנוייה במחלוקת. הכרזה זו הפכה לרשמית ומצוייה עד היום ברשימות ההתאחדות כנכונה, למרות שהליגה לא הגיעה לסיומה המלא. בעונה זו לא היו ירידות ליגה. הטבלה נעשתה על סמך לקט תוצאות בגלל היעדר סיטוני של תיעוד מעונה זו. התיעוד נלקח מהספר "100 שנות כדורגל 1906-2006" של אלישע שוחט שנעשה עד דצמבר 1935 מחיי הספורט בארץ, "משחקי הליגה הארצית מתחילים השבת", דאר היום, תאריך: 21.12.1934 בספורט, סיכום טבלת הליגה הארצית לעונה, הירדן, תאריך: 19.05.1935 הדרבים התל אביבים של דצמבר 1935/36, אשר גולדברג, אתר ההתאחדות לכדורגל, תאריך: 29.7.2011
הר ליאל

הר לִיאֵל או לַיֵיל (באנגלית: Mount Lyall) הוא הר הממוקם על קו פרשת המים של אמריקה, על הגבול בין פרובינציית אלברטה ופרובינציית קולומביה הבריטית שבקנדה. גובהו של ההר 2,951 מטרים מעל פני הים. שמו של ההר ניתן לו בשנת 1917, והוא נקרא על שם הבוטנאי הסקוטי דייוויד ליאל.  ערך זה הוא קצרמר בנושא הרים ובנושא גאוגרפיה של קנדה. אתם מוזמנים לתרום לוויקיפדיה ולהרחיב אותו. מידע גאוגרפי והיסטורי מידע על הר לייאל באתר peakfinder נתונים גאוגרפיים והיסטוריים
הר לייל

האם התכוונתם ל... הר לייל (קליפורניה) – הר בקליפורניה שבארצות הברית הר לייל (טזמניה) – הר בטזמניה שבאוסטרליה הר לייל (אוסטרליה) – הר באוסטרליה המערבית שבאוסטרליה הר לייל (קנדה) – הר בהרי הרוקי הקנדיים, קרוי על שם צ'ארלס לייל הר ליאל – הר בהרי הרוקי הקנדיים, קרוי על שם דייוויד ליאל
יחסי אריתריאה – ארצות הברית

יחסי אריתריאה–ארצות הברית הם היחסים ההדדיים בין אריתריאה וארצות הברית. בשנת 1942 הוקמה הקונסוליה האמריקנית בעיר אסמרה, ובשנת 1953, חתמה ממשלת ארצות הברית על ברית הגנה הדדית עם אתיופיה. ההסכם העניק לארצות הברית שליטה על הבסיס הצבאי הבריטי ליד אסמרה, ובשנות ה-60, כ-1,700 אנשי צבא אמריקנים הוצבו בבסיס ההוא. בשנת 1970, התקדמות טכנולוגית בתחום התקשורת והלווין והתקשורת גרמה לתחנת התקשורת בקאגניו להיות מיושנת יותר ויותר. בשנת 1974, צומצם כוח האדם בבסיס באופן דרסטי, ובתחילת 1977 הודיעה ארצות הברית לאתיופיה כי בכוונתה לסגור את הבסיס ב-30 בספטמבר אותה שנה. בינתיים החמירו היחסים של ארצות הברית עם מנגיסטו, ובאפריל 1977 ביטל מנגיסטו את ברית ההגנה ההדדית משנת 1953 והורה על צמצום כוח האדם של ארצות הברית באתיופיה, כולל סגירת מרכז קאגניו לתקשורת והקונסוליה באסמרה. באוגוסט 1992 פתחה ארצות הברית מחדש את הקונסוליה באסמרה. ב-27 באפריל 1993 הכירה ארצות הברית באריתריאה כמדינה עצמאית, וב-11 ביוני אותה שנה כוננו קשרים דיפלומטיים בין המדינות. האינטרסים של ארצות הברית באריתריאה כוללים את תהליך השלום עם אתיופיה, עידוד ההתקדמות לכינון תרבות פוליטית דמוקרטית, ותמיכה במאמצי אריתריאה בפתרון הבעיות האזוריות, וקידום הרפורמה הכלכלית. ארצות הברית מחזיקה באריתריאה שגרירות באסמרה בלבד, ואילו אריתריאה מחזיקה בארצות הברית רק שגרירות בוושינגטון די. סי.. מדיה וקבצים בנושא יחסי אריתריאה – ארצות הברית בוויקישיתוף ההיסטוריה של יחסי אריתריאה–ארצות הברית אתר על יחסי מדינות
יחסי ליטא–צרפת

יחסי ליטא–צרפת הם היחסי החוץ בין ליטא לצרפת, אשר כוננו בשנת 1992. שתי המדינות חברות בנאט"ו ובאיחוד האירופי, וקיים שיתוף פעולה ביניהם במגוון תחומים. היחסים הדו-צדדיים בין צרפת וליטא הם על בסיס דיאלוג פוליטי סדיר. בנובמבר 2016 אישרו שרי החוץ של שתי המדינות מפת דרכים מעודכנת של השותפות האסטרטגית הבילטרלית שנחתמה בשנת 2009, וביולי 2013 חתמו שרי הביטחון על הסכם שיתוף פעולה צבאי. צרפת תומכת במשלחת הבלטית במסגרת נאט"ו וביצעה עמה שישה סבבים רצופים מבסיס שיאולי. במאי 1992 הנשיא פרנסואה מיטראן היה המנהיג המערבי הראשון שביקר בליטא לאחר שיקום היחסים הדיפלומטיים. הנשיא ז'אק שיראק הגיע לביקור רשמי בשנת 2001, ואילו הנשיאה הליטאית דליה גריבאוסקאיטה התקבלה בפרלמנט הצרפתי על ידי נשיא צרפת בספטמבר 2009. ראש הממשלה הצרפתי פרנסואה פילון ביקר בווילנה בספטמבר 2011. צרפת היא המשקיעה ה-11 בליטא (378 מיליון אירו), וארבעים חברות צרפתיות פועלות בליטא, ומעסיקים כ 3500 אנשים. נפח המסחר הגיע ל-1.1 מיליארד אירו בשנת 2016. ליטא היא משקיפה בארגון לה פרנקופוני משנת 1999, וצרפתית היא השפה הרביעית הנלמדת, ובית הספר התיכון הצרפתי הבינלאומי בווילנה חווה עלייה מתמדת במספר התלמידים. כמו כן, קיימות שותפויות אוניברסיטאיות במשפטים ובמדעי המדינה בין אוניברסיטת רומריס לאוניברסיטת וילנה. ליטא מחזיקה בצרפת שגרירות בפריז ו-4 קונסוליות בליון, מרסיי, רואן וטרואה. מאידך, צרפת מחזיקה בליטא שגרירות בווילנה ו-2 קונסוליות בקלייפדה וקובנה. מדיה וקבצים בנושא יחסי ליטא–צרפת בוויקישיתוף יחסי צרפת-ליטא באתר משרד החוץ הצרפתי (בצרפתית) אתר על יחסי מדינות
יחסי דנמרק–ליטא

יחסי דנמרק–ליטא הם יחסי החוץ בין ממלכת דנמרק וליטא. שתי המדינות הם חברי האיחוד האירופי ונאט"ו, והיחסים בין שתי המדינות כוננו ב-24 באוגוסט 1991. מאז העצמאות של ליטא, דנמרק נתנה לליטא תמיכה פוליטית, כלכלית ומוסרית. דנמרק תמכה גם בליטא בקבלתה לאיחוד האירופי ולנאט"ו. בין השנים 1990–2003, דנמרק תרמה לליטא כמיליארד דולר. בשנת 2006, היצוא הדני לליטא הסתכם בכ-442 מיליון אירו, ואילו היבוא מליטא  הסתכם בכ-469 מיליון אירו. חברות דניות רבות הקימו חברות בת בליטא. מאז 1991, דנמרק וליטא משתפות פעולה בתחום ההגנה הצבאית. לליטא יש הסכם הגנה ושיתוף פעולה עם דנמרק, והצבאות הליטאי והדני פועלים יחד בקוסובו, עיראק ואפגניסטן. ב-2 במאי 2003 נשיא ליטא רולנדס פקסס ביקר בדנמרק, ואילו ב-2 במאי 2005, ושוב ב-9 באפריל 2008, ראש ממשלת דנמרק אנדרס פוג ראסמוסן ביקר בליטא. שגרירות דנמרק בליטא יחסים כלכליים. Bilateral relations Bilateral relations between Denmark and Lithuania Diplomatic relations between Denmark and Lithuania Defence relations
LineageOS

לִינִיאֶג' אוֹ אֵס (באנגלית: LineageOS) היא רום אנדרואיד ומערכת הפעלה חופשית בקוד פתוח מבוססת אנדרואיד הממשיכה את פרויקט CyanogenMod שפיתוחו פסק בדצמבר 2016. מערכת זו מציעה אפשרויות התאמה אישית נרחבות לצד חוויית הממשק המקורית של אנדרואיד, כמו של מכשירי הנקסוס והפיקסל. המערכת תומכת רשמית במאות טלפונים חכמים ומחשבי לוח ומותקנת על מעל ל-4 מיליון מכשירים פעילים, נכון לספטמבר 2021. כמה מהתכונות העיקריות שמציעה LineageOS הן ביצועים טובים לצד חיסכון בסוללה, שינוי ערכות נושא והתאמה אישית נרחבת של מערכת ההפעלה. LineageOS ידועה בשיפור ביצועי המעבד והסוללה במכשירים עליהם היא מותקנת ביחס להפצות אנדרואיד רשמיות של יצרני המכשירים בשל צמצום משמעותי של "נופחות" (יישומים המותקנים מראש – Bloatware), אפשרות נרחבת לשליטה על צריכת החשמל ושימוש במנהלי התקנים מעודכנים במערכת. ערך מורחב – CyanogenMod זמן קצר לאחר הצגת הטלפון החכם HTC Dream בספטמבר 2008, התגלתה שיטה להשיג הרשאות מנהל (או בשפה המקצועית "רוט") למערכת ההפעלה אנדרואיד. בעזרת ההרשאות וגישת הקוד הפתוח של מערכת ההפעלה, ניתנה האפשרות לשנות את גרסתה המקורית של מערכת ההפעלה ולעצב אותה כרצון המשתמש. בשנים שלאחר מכן, מספר גרסאות מותאמות אישית של מערכת ההפעלה אנדרואיד פותחו והופצו על ידי מפתחי אנדרואיד נלהבים למכשיר "Dream". אחת מן הגרסאות, שפותחה על ידי משתמש המכונה "JesusFreke", נעשתה פופולרית בקרב משתמשי המכשיר. באוגוסט 2009 המפתח הפסיק לפתח את הגרסה שלו. המפתח הציע למשתמשים לעבור לגרסה חדשה המבוסס על עבודתו, שנוצרה על ידי מפתח בסמסונג בשם סטיב קונדיק שכינויו ברשת הוא Cyanogen. הפופולריות של CyanogenMod עלתה במהירות, וקהילה קטנה של מפתחים אשר נקראו "צוות CyanogenMod" החלו לתרום לפיתוח. בתוך מספר חודשים, זינק מספר המכשירים המריצים את המערכת, והיא נהפכה במהירות לאחד הרומים הנפוצים ביותר בקרב משתמשי אנדרואיד. ב-24 בדצמבר 2016 הודיעה חברת Cyanogen על הפסקת הפיתוח של הרום. ומפתחי הפרויקט CyanogenMod הגיעו להסכמה שהפיתוח הפרויקט ימשיך תחת שם חדש LineageOS. הקוד של פרויקט LineageOS נמצא במאגרי גיט והמאגרים מאוחסנים בגיטהאב. כמו כן פרויקט LineageOS משתמש במערכת גריט לסקירת הקוד הנתרם לפרויקט, מערכת JIRA לדיווחי באגים ומערכת Wiki לתמיכה. לכל מכשיר הנתמך רשמית יש מפתח האחראי על תחזוקתו, ולרוב המכשירים ישנו דיון בקהילת המפתחים XDA שם ניתן למצוא את פרטי המפתחים ליצירת קשר, העלאת רעיונות, שאלות ופתרונות. למערכת שני ערוצי הפצה: לילי (Nightly) – בנייה אוטומטית פעם בשבוע, הם נקראות כך מכיוון שבתחילה היו נבנות מדי לילה שחרור (Release) – יציב לאחר בדיקות החל מ-2020 כל הגרסאות המופצות הן ליליות ולא גרסאות שחרור. LineageOS מוצעת להורדה למגוון מכשירים בהפצה רשמית באתר הרשמי של הפרויקט. לשם התקנה ניתן לעשות שימוש באימג' השחזור Team Win Recovery Project. מדיה וקבצים בנושא LineageOS בוויקישיתוף אתר האינטרנט הרשמי של LineageOS (באנגלית) LineageOS, ברשת החברתית פייסבוק LineageOS, ברשת החברתית אקס (טוויטר) LineageOS, הבלוג הרשמי פירוט השינויים לפי גרסה עמוד הסטטיסטיקות של LineageOS כן, זה אנחנו - ההכרזה הראשונית באתר LineageOS, 24 בדצמבר 2016 ר' קישורים לשניהם מדף הקהילה באתר סיאנוגן מוד אתר קהילת המפתחים XDA
רופוס ג'ונס (שחקן)

רופוס ג'ונס (באנגלית: Rufus Jones; נולד ב-17 במאי 1975) הוא שחקן אנגלי. ג'ונס נולד בלונדון ולמד בלטימר אפר סקול ולמד אנגלית באוניברסיטת קיימברידג'. תחילת הקריירה של ג'ונס הייתה עם החבורה הקומית "Dutch Elm Conservatoire". בטלוויזיה הוא מוכר מהופעתו בתפקיד דוקטור פוגרטי בסדרה זוכת הפרסים של ג'וליה דייוויס "האנדרבי", בתפקיד דייוויד וילקס בסדרה הקומית "W1A", ובדמות מיילס מוליסון במיני-סדרה "כיסא פנוי" של ה-BBC. ג'ונס גילם את דמותו של טרי ג'ונס בסרט הקומדיה "Holy Flying Circus" שהיה מועמד לפרס באפט"א, וקוזמו בדרמה הקומית "Stag", ואת טום בסדרה "Camping" של ג'וליה דייוויס. תפקידים נוספים של ג'ונס היו בסדרה "מונגרלס" בה דיבב את נלסון השועל, בסדרה "ויליאם וסינקלר", בתפקיד אורח בסדרה "אפיזודס", בתוכנית הקומית "It's Kevin", בסדרה "האנשים הלא נכונים", בעונה השנייה של "Fresh Meat", בסדרה הקומית "Toast of London", בסדרות "בית השוטים", "ניצבים", "Lead Balloon", "פיפ שואו", "Crooked House", "מרק אהבה", "Katy Brand's Big Ass Show", "הדשא הירוק יותר", "המשפחה שלי", "Losing It", ו-"Secret Smile". ב-2011 שיחק ג'ונס בסרט הטלוויזיה "לפלנד" של ה-BBC. ב-2013 זכה להכרה כששיחק בתפקיד ניק אדוארדס בסיטקום "Bob Servant" של ניל פורסיית ששודר בערוץ BBC Four. ג'ונס כתב עבור התוכניות "Angelos Epithemiou", "מיטשל & וב", הסדרה "Fur TV" של ערוץ MTV, "ג'ון קאלשו" ואחרים. הוא היה יועץ לסדרה של ערוץ E4 "קרדינל ברנס". ג'ונס הופיע כקריין וכמדבב בפרסומות רבות ובמשחקי וידאו כגון "Fable III", ‏"Killzone", ו-"Xenoblade Chronicles". ב-2016 הצטרף לצוות המדבבים של הסדרה "תומס הקטר וחברים" בתפקיד פליינג סקוטסמן (בדיבוב העברי: סקוטמן). ב-2016 שיחק ג'ונס בתפקיד קולסון במותחן הפסיכולוגי "The Ghoul" בבימויו של גארת' טאנלי. עוד באותה שנה כיכב בתפקיד ריצ'רד בהפקה של המחזה "Dead Funny" בתיאטרון וודוויל בלונדון. ב-2005 היה ג'ונס מועמד לפרס פרייר יחד עם קבוצת שחקני המערכונים "Dutch Elm Conservatoire". מדיה וקבצים בנושא רופוס ג'ונס בוויקישיתוף רופוס ג'ונס, ברשת החברתית אקס (טוויטר) רופוס ג'ונס, במסד הנתונים הקולנועיים IMDb (באנגלית) "rufus jones on Twitter". Twitter. נבדק ב-2016-11-28. "Rufus Jones Interview". www.henryarlington.com. 2014-04-24. נבדק ב-2016-11-28. "Rufus Jones". IMDb. נבדק ב-2016-11-28. "Lapland - Christmas Special". The British Comedy Guide. נבדק ב-21 בדצמבר 2012. {{cite web}}: (עזרה) "BBC 4 Bob Servant website". נבדק ב-19 בפברואר 2013. {{cite web}}: (עזרה) "The Dead Funny Play London, Tickets and Everything About Show". www.vaudeville-theatre.co.uk. נבדק ב-2016-11-28.
רופוס ג'ונס

האם התכוונתם ל... רופוס ג'ונס (סופר) (אנ') – סופר, פילוסוף וקווייקר אמריקאי (1863–1948) רופוס ר. ג'ונס (אנ') – מתאבק אמריקאי (1933–1993) פרנלי ג'ונס (אנ') – נהג מרוצים אמריקאי, שמו המלא רופוס פרנל ג'ונס (נולד ב-1933) רופוס אי. ג'ונס (אנ') – פוליטיקאי אמריקאי (נולד ב-1940) רופוס ג'ונס (שחקן) – שחקן, קומיקאי ומחבר אנגלי (נולד ב-1975) רופוס ג'ונס (אתלט) (אנ') – רץ אולימפי מגרנדה (נולד ב-1976) רופוס "ספידי" ג'ונס (אנ') – מתופף ג'אז אמריקאי (1936–1990)
אורלי אלקלעי

אורלי אלקלעי היא עיתונאית ישראלית המשמשת ככתבת פלילים בתחנת הרדיו כאן ב' ובערוץ הטלוויזיה כאן 11 במסגרת תאגיד השידור הציבורי. אורלי אלקלעי נולדה בחדרה ולמדה במגמת ספרות בתיכון חדרה. בילדותה כתבה בעיתון דבר לילדים ולאחר מכן הייתה כתבת נוער במעריב לנוער. את שירותה בצה"ל עשתה כמשקית ח"ן וכמשקית תנאי שירות. את דרכה התקשורתית החלה בשנת 1993 ברשת ב' של קול ישראל, ככתבת ספורט ושדרית קווים בתוכנית שירים ושערים, שדרית בליגת בתי ספר בטלוויזיה החינוכית, שדרית קווים במשחקי כדורסל בערוץ הראשון, ומגישת יומני חדשות ואקטואליה בתחנת "הגל הבטוח" שהופעלה על ידי קול ישראל. אלקלעי הייתה מהנשים הראשונות בישראל ששידרו שידורי ספורט. בהמשך מונתה ככתבת הפלילים של רשת ב' באזור הצפון, סיקרה במקביל את התחום המוניציפלי ושימשה בנוסף ככתבת לענייני משטרה בשנה האחרונה לפעולתה של רשות השידור. ככתבת חשפה את פרשת הרב יעקב דויטש שהורשע בתקיפת נערים ונידון למאסר, וחשיפת פרשת השוטרים הנוקמים. ככתבת סיקרה בין היתר את אירועי אוקטובר 2000, האינתיפאדה השנייה, אסון הכרמל, רצח תאיר ראדה, ומשפטו של רומן זדורוב שהורשע ברציחתה. בשנת 2004 זכתה בפרס רשות השידור על שם אילן רועה. בשנת 2017 החלה לשמש במסגרת תאגיד השידור הציבורי ככתבת פלילים באזור הצפון, בתחנת הרדיו כאן ב' ובערוץ הטלוויזיה כאן 11. לאלקלעי תואר ראשון במדע המדינה ויחסים בינלאומיים מאוניברסיטת תל אביב. מתגוררת בחדרה. אלכסנדר כץ, אורלי אלקלעי וזאב שניידר מקול ישראל מצטרפים לתאגיד, באתר אייס, 26 ביולי 2016 יהודית יחזקאלי, מקול ישראל – לתאגיד, באתר אגודת העיתונאים בתל אביב, 26 ביולי 2016 מירית גולן, השמינייה הפותחת: הנשים שפרצו בדרכן את הקיר, באתר mynet‏ חדרה, 2 במרץ 2017
ג'יג'י פרנאנדס

ביאטריס "ג'יג'י" פרנאנדס (בספרדית: Beatriz "Gigi" Fernández;‏ נולדה ב-22 בפברואר 1964) היא טניסאית עבר אמריקאית ממוצא פוארטו-ריקני. היא אחת מהטניסאיות הבולטות בעולם בשנות ה-90, במשחקי זוגות נשים. היא זכתה ב-17 תחרויות גראנד סלאם לזוגות נשים וסך הכול זכתה ב-68 טורנירים. בשנת 1992 ו-1996 היא זכתה במדליית זהב אולימפית לזוגות נשים לצד מרי ג'ו פרנאנדס. בשנים 1991, 1993, 1994 ו-1995 היא דורגה מס' 1 בעולם בתחרויות זוגות נשים. ג'יג'י פרנאנדס החלה לשחק טניס בגיל שבע. כבר בגיל 15 היא ייצגה את פוארטו ריקו במשחקים רשמיים ובשנת 1982 זכתה במדליית זהב. בשנת 1982 היא עברה לארצות הברית ללימודים ובהמשך החלה לייצג את ארצות הברית. בתחרויות ליחידות היא הגיע רק למקום ה-17 בעולם. בתחרויות לזוגות נשים היא זכתה להצלחה גדולה. רוב הזכיות היו לצד נטליה זברבה, לרבות תואר גראנס סלאם לזוגות נשים. בתחרויות לזוגות מעורבים היא הגיעה מספר פעמים לגמר תחרות גראנס סלאם, אך הפסידה. היא שיחקה בנבחרת גביע הפדרציה של ארצות הברית ובשנת 1990 זכתה בגביע. הוריה של פרנאנדס הם טוטו פרנאנדס, רופא מוכר בפוארטו ריקו, וביאטריס פרנאנדס. בן דודה הוא השחקן המפורסם חוזה פרר. לאחר הפרישה היא החלה לעסוק באימון. היא הייתה מאמנת של שחקניות הכוללות את ליזה ריימונד, סמנתה סטוסור ורנה סטאבס. היא אימנה את סטוסור כאשר היא זכתה באליפות הגרנד סלאם הראשונה שלה באליפות ארצות הברית הפתוחה ב-2005 עם ליזה ריימונד. היא גם אימנה את נבחרת פוארטו ריקו ואת אוניברסיטת דרום פלורידה. היא קיבלה תואר בפסיכולוגיה מאוניברסיטת דרום פלורידה ב-2003 ותואר במנהל עסקים מבית הספר קראמר לעסקים במכללת רולינס. היא אמם של התאומים קרסון חביאר ומדיסון ג'יין ובת זוגה של שחקנית הגולף לשעבר ומנהלת התאחדות הגולף לנשים וה-WWE לשעבר ג'יין גדס. מדיה וקבצים בנושא ג'יג'י פרנאנדס בוויקישיתוף ג'יג'י פרנאנדס, באתר olympedia.org ג'יג'י פרנאנדס, באתר ה-WTA ג'יג'י פרנאנדס, באתר ה-ITF ג'יג'י פרנאנדס, באתר גביע הפדרציה ג'יג'י פרנאנדס, באתר היכל התהילה של הטניס
מגדל על הגדה

מגדל על הגדה (ברוסית: Башня на Набережной) הוא קומפלקס של שלושה בניינים בגובה שונה שנמצא במוסקבה סיטי, מרכז העסקים הבינלאומי של מוסקבה. הקומפלקס כולל שלושה בניינים: מגדל "A": מתנשא לגובה 85 מטר וכולל 17 קומות מגדל "B": מתנשא לגובה 127 מטר וכולל 27 קומות מגדל "C": מתנשא לגובה 268 מטר וכולל 59 קומות בקומה הראשונה של מגדל "B" נמצאת מסעדת Ash מדיה וקבצים בנושא מגדל על הגדה בוויקישיתוף אתר האינטרנט הרשמי של מגדל על הגדה ערך זה הוא קצרמר בנושא גורדי שחקים ובנושא מוסקבה. אתם מוזמנים לתרום לוויקיפדיה ולהרחיב אותו.
Craigievar Express

הקרייגיבר אקספרס (Craigievar Express) הייתה מכונית בתצורת תלת-אופן, שהורכב בה מנוע קיטור. היא נבנתה בידי אנדרו 'פוסטי' לוסון (Andrew 'Postie' Lawson), ששימש דוור בין השנים 1895–1897, בטירת קרייגיבר (אנ'), כ-9.7 ק"מ דרומית לכפר אלפורד (אנ') במחוז אברדנשייר (אנ') בסקוטלנד. המכונית הוצגה ב-26 ביוני 1897. מנוע המכונית היה משומש, ונלקח ממנסרה מיקום המנוע והדוד נבנה במרכז הרכב, בקדמת מושב הנהג מסגרת הרכב בנויה מעץ 3 הגלגלים בנויים מעץ הבלם של גלגלי השיניים פעל על המנוע, ובעקבות העקרונות של מערכת הבלמים של עגלת הסוסים (נעלי הבלמים מחוברות למנוף), הוחל הבלם גם על שולי הגלגלים האחוריים בונה המכונית, אנדרו לוסון, הציג אותה עד שנת 1934 בירידים. הוא נפטר בשנת 1937. מנוע קיטור תלת-אופן דגם "Craigievar Express" (virtualsteamcarmuseum.org/makers/craigievar_express_postie_lawson) דגם "Craigievar Express" - תמונה (3wheelers.com/craigievar) Craigievar Express, סרטון באתר יוטיוב דגם "lawson/tractorהCraigievar Express"steamscenes.org.uk/engines/lawson/tractor דגם "Craigievar Express"farmcollector.com/steam-traction/foonotes-on-steam-history דגם "Craigievar Express" כולל תמונות וכתבה על בונה הרכב "Andrew 'Postie' Lawson'"alfordimages.com/picture/number1002 דגם "Craigievar Express"Museum buys steam tricycle". The Glasgow Herald. 29 March 1985. Retrieved 11 October 2016. The Craigievar Express The Story of Andrew 'Postie' Lawson A Remarkable Pioneer. Grampian transport museum. 2010. pp. 13–18
מספר כמעט ראשוני

בתורת המספרים, מספר טבעי ייקרא מספר כמעט ראשוני (באנגלית: Almost prime) אם יש קבוע K גדול מ-1 כך שלמספר יש לכל היותר K גורמים ראשוניים. מספר כמעט ראשוני n יסומן Pr אם ורק אם מספר הגורמים הראשוניים של n, כאשר הם נספרים בהתאם לריבוי שלהם, הוא לכל היותר r. מספר טבעי ייקרא מספר k - כמעט ראשוני אם יש לו בדיוק k גורמים ראשוניים, כאשר הם נספרים בהתאם לריבוי שלהם. באופן יותר פורמלי, מספר טבעי n הוא מספר k - כמעט ראשוני אם ורק אם Ω(n) = k כאשר (Ω(n הוא המספר הכולל של גורמים בפירוק לגורמים ראשוניים: Ω ( n ) := ∑ a i if n = ∏ p i a i . {\displaystyle \Omega (n):=\sum a_{i}\qquad {\mbox{if}}\qquad n=\prod p_{i}^{a_{i}}.} על כן מספר טבעי הוא מספר ראשוני אם ורק אם הוא מספר 1-כמעט ראשוני, וחצי-ראשוני אם ורק אם הוא מספר 2-כמעט ראשוני. אוסף כל המספרים ה-k-כמעט ראשוניים מסומן בדרך כלל Pk. המספר ה-k כמעט ראשוני הקטן ביותר הוא 2k. המספרים ה-k כמעט ראשוניים הראשונים הם: המספר (πk(n של מספרים טבעיים הקטנים או שווים ל-n שלהם לכל היותר k מחלקים ראשוניים (לא בהכרח זרים) הוא אסימפטוטי ל-: π k ( n ) ∼ ( n log ⁡ n ) ( log ⁡ log ⁡ n ) k − 1 ( k − 1 ) ! , {\displaystyle \pi _{k}(n)\sim \left({\frac {n}{\log n}}\right){\frac {(\log \log n)^{k-1}}{(k-1)!}},} תוצאה ששוערה לראשונה על ידי גאוס ב-1797 והוכחה לראשונה על ידי אדמונד לנדאו ב-1901. מספר כמעט ראשוני, באתר MathWorld (באנגלית)
ביזלי

האם התכוונתם ל... אלברט ביזלי – שחקן ומאמן כדורגל אנגלי ג'רום ביזלי – כדורסלן אמריקאי מייקל ביזלי – כדורסלן אמריקאי מקס ביזלי – שחקן ומוזיקאי אנגלי ביסלי